Pod Párovcami

Pod Párovcami je jedna z hlavných ulíc v meste Piešťany. Na konci 19. storočia sa volala Gróf Erdődy Ferencz útca podľa grófa Františka Erdődyho, do roku 1918 sa volala Erdődyho ulica. Po roku 1945 sa volala najprv Rooseveltova ulica podľa prezidenta F. D. Roosevelta, neskôr Leninova ulica podľa V. I. Lenina.

V minulosti to bola asi 2 km dlhá cesta spájajúca obec Piešťany (dnes Staré Piešťany) a kúpeľnú obec Teplice. Bola pomenovaná podľa aleje spárovaných líp lemujúcich ulicu. Na svojom južnom konci začína ulica pri miestnom Evanjelickom kostole. Smerom na sever sa po pravej strane ulice nachádza Sad Andreja Kmeťa a Hotelová akadémia Ľudovíta Wintera. Na ulici sa tiež nachádza cirkevné Gymnázium sv. Michala Archanjela a priľahlý Kostol sv. Štefana kráľa. Kedysi stál na ulici taktiež Erdődyovský kaštieľ, miestne sídlo šľachtickej rodiny v čase návštev Piešťan. Prízemná budova v tvare písmena U bola zbúraná na prelome 40. a 50. rokov 20. storočia, aby vytvorila miesto. Ulica sa končí pri areáli miestneho letiska.

Referencie 

Ulice v Piešťanoch